  Майя Бывальцева Удмуртилэн гира ӝутъянъя командаез Спортысь сяме пырем но йӧскалык амалъёсъя огъяросси ӵошатсконъёсын куинетӥ инты басьтӥз. Со сярысь элькунысь Спортъя дасяськонъя центр «ВКтонтатке» мерлыко вотэсысь огиназ ивортэ. Удмуртилэн командаяз Пичи Пурга, Вотка, Ува, Дэбес но Яр ёросъёсысь спортсменъёс пыризы Огъя зачётын элькунысь гира ӝутъясьёс Челябинск но Томск улосвылъёсысь гинэ спортсменъёслы келязы.  Нимаз адямиос куспын ӵошатсконъёсын призёръёс пӧлы шедизы: - 2-тӥ инты – Пичи Пурга ёросысь Ирина Заварухина (63 килограммлэсь трос секталаем нылкышноос пӧлын); - 3-тӥ инты – Ува ёросысь Иван Шкляев (85 килограммозь секталаем воргоронъёс пӧлын); - 3-тӥ инты – Вотка ёросысь Иван Калинин (40 но солэсь трос аресъем вань спортсменъёс пӧлын); 3-тӥ инты – Дэбес ёросысь Валентина Калашникова (35 но солэсь трос аресъем вань спортсменъёс пӧлын). Спортысь сяме пырем но йӧскалык амалъёсъя огъяросси ӵошатсконъёс 4-6 коньывуонэ Челябинск улосвылысь Пласт карын ортчизы.  Тегъёс: Спорт Удмуртия Россия  